***Ivan Krasko***

**Ivan Krasko**, vlastným menom **Ján Botto** sa narodil [12. júl](http://sk.wikipedia.org/wiki/12._j%C3%BAl)a [1876](http://sk.wikipedia.org/wiki/1876) v Lukovišti  a zomrel  3.marca  [1958](http://sk.wikipedia.org/wiki/1958) v Bratislave. Bol slovenským básnikom, prozaikom a prekladateľom, predstaviteľom moderny. Okrem pseudonymu „Ivan Krasko“, mal aj ďalšie pseudonymy, a to Janko Cigáň a Bohdana J. Potokynová. Čo sa týka jeho vzdelania, navštevoval ľudovú školu v Lukovišti a maďarské gymnázium v Rimavskej Sobote. Študoval u Michala Bodického v Potoku. Neskôr navštevoval nemecké gymnázium v Sibiu (Rumunsko) a rumunské gymnázium v Brašove, kde zmaturoval. Študoval aj v Prahe na chemickej fakulte.

Ivan Krasko sa stal členom spolku Detvan, oboznamoval sa s českou aj svetovou literatúrou. Zlom v jeho živote nastal, keď išiel pracovať do chemickej továrne. Cítil sa tam byť osamelý, bez priateľov a v neprívetivom prostredí. Preto tu napísal väčšinu svojich básni, ktoré sú plné prírodných motívov. Vo svojej tvorbe nezanechal rozsiahle dielo, iba dve zbierky básni v ktorých vyjadril celú svoju osobnosť.

Slovenský básnik, literárny vedec a prekladateľ Ján Zambor charakterizoval Ivana Kraska ako básnika, u ktorého bol vonkajší priestor od vnútorného neoddeliteľný.

Okrem toho, je Ivan Krasko označovaný aj ako básnik noci a samoty, hoc presnejšie povedané, je básnikom šerosvitu. Jeho ďalšími prívlastkami sú, že je básnikom nezodpovedaných otázok, básnikom, ktorý vážil slovo na lekárenských vážkach kvôli tomu, že poéziu vnímal ako horký liek pre dušu, zároveň je aj básnikom symbolistickým. Tento prívlastok však má niekoľko opodstatnení. Napríklad to, že ho zaraďujeme do obdobia symbolizmu, presnejšie do obd. literárnej moderny a tak isto vo svojich básňach používal symboly. Ďalší dôvod je, že slovenský literárny vedec a kritik Alexander Matuška prirovnal básne Ivana Krasku k tvorbe francúzskeho symbolistického básnika Paula Verlaina. No snáď najdôležitejším znakom je to, že v poézii Ivana Kraska nechýba istá tajomnosť a záhadnosť. Ďalej bol označovaný ako básnik sociálneho a národného pátosu, keďže vo svojich dielach často píše o chudobe v krajine, o sociálnom napätí a vysťahovalectve. No a posledným prívlastkom Ivana Krasku je, že bol básnikom utrpenia a pocitov viny. Jeho smútok možno rozdeliť podľa príčiny na osobný smútok, smútok kvôli situácii v národe, ďalej ho trápila sociálna situácia a aj ľudská hlúposť, obmedzenosť.

Ivan Krasko napísal 2 básnické zbierky, a to Nox et solitudo a Verše. Vo svojich dielach využíval prírodné motívy na vyjadrenie stavov duše. Okrem toho je dôležité spomenúť, že tento básnik významne ovplyvnil slovenskú poéziu.